เรื่องร้องเรียน: พบร้านอาหารข้าวมันไก่พิกัดหน้าร้านเสริมสวยราตรีซอยแจ้งวัฒนะ 5 หลังเก็บร้านได้มีการเทน้ำต้มไก่ที่มีไขมันโดยไม่ผ่านบ่อดักไขมัน หรือการบำบัดลงท่อระบายน้ำสาธารณะ
การดำเนินการของเจ้าหน้าที่: เมื่อวันที่ 14 มิถุนายน 2566 เจ้าหน้าที่ได้ดำเนินการตรวจสอบกรณีร้องเรียนดังกล่าว ณ แผงลอย จำหน่ายอาหารที่ตั้งอยู่ริมฟุตบาทร้านนวพรข้าวมันไก่  ซอยแจ้งวัฒนะ 5 ถนนแจ้งวัฒนะ แขวงทุ่งสองห้อง เขตหลักสี่ ขณะตรวจสอบพบว่า ร้านดังกล่าวมีการติดตั้งถังดักไขมันบริเวณที่มีการล้างภาชนะ เจ้าหน้าที่จึงได้สอบถามพนักงานของร้านพบว่า ทางร้านได้นำน้ำทิ้งลงท่อสาธารณะจริง แต่น้ำดังกล่าว ได้ผ่านการบำบัดเบื้องต้นแล้ว โดยเป็นน้ำทิ้งจากถังดักไขมัน ส่วนไขมันที่เกิดขึ้น ทางร้านได้มีการตักออกและแยกกำจัดทิ้ง เจ้าหน้าที่จึงได้ออกแบบตรวจแนะนำและกำชับให้ทางร้านดูแลและบำรุงรักษาถังดักไขมันให้ใช้งานได้อย่างมีประสิทธิภาพอยู่เสมอ โดยต้องสามารถกรองเศษอาหาร  ไขมัน  น้ำมันที่เกิดจากการปรุงประกอบอาหารและล้างภาชนะ จากน้ำทิ้งก่อน ปล่อยลงสู่ท่อระบายน้ำ ซึ่งทางร้านรับทราบและยินดีปฏิบัติตามอย่างเคร่งครัด
ความเห็นของผู้แจ้ง: ทำงานรวดเร็วมากค่ะ
พื้นที่: แขวงทุ่งสองห้อง เขตหลักสี่ กรุงเทพมหานคร